Menneskerettighetsorganisasjon: Syriske opprørere bruker barnesoldater
- Barn ned i 14-årsalderen har vært å finne i minst tre av opprørernes brigader, der de har transportert våpen og forsyninger og fungert som speidere, konstaterer menneskerettsorganisasjonen. - Barn ned i 16-årsalderen har båret våpen og kjempet mot regjeringsstyrkene, slår de videre fast.Human Rights Watch vil ha slutt på bruken av barnesoldater under 18 år og krever forsikringer fra opprørerne om dette. - Alle øyne er nå rettet mot den syriske opposisjonen, som må bevise at de forsøker å beskytte barn fra kuler og bomber, i stedet for å utsette dem for fare, sier Priyanka Motaparthy i HRW.Minst 17 barn er hittil drept i kamp på opprørernes side, mens mange andre er såret og invalidisert, viser tall fra Syria Violations Documenting Centre. FNs granskingskommisjon i Syria tok opp problemet med barnesoldater i opprørernes rekker i august, og de fikk da forsikringer fra opprørslederen Riad al-Asaad om at barn ikke ville bli satt inn i strid.- Det foreligger imidlertid beviser for at Syrias frie hær og andre opprørsgrupper ikke retter seg etter denne politikken, konkluderte granskerne. Den internasjonale straffedomstolen i Haag slår fast at det er en krigsforbrytelse å bruke barn under 15 år i krigshandlinger.
Opprørerne i Syria bruker barnesoldater i konflikten mot regimet, slår Human Rights Watch fast.